Suchinthana/ta-wikipedia huggingface dataset:
தி கேரளா ஸ்டோரி

தி கேரளா ஸ்டோரி என்பது 2023ஆம் ஆண்டு வெளியான இந்திய மொழி நாடகத் திரைப்படமாகும். இத்திரைப்படத்தின் இயக்குநர் சுதிப்தோ சென் மற்றும் தயாரிப்பாளர் விபுல் அம்ருத்லால் ஷா ஆவார். இதில் அதா சர்மா, யோகிதா பிகானி, சோனியா பாலானி மற்றும் சித்தி இத்னானி ஆகியோர் நடித்துள்ளனர். கேரளாவைச் சேர்ந்த ஒரு பெண்கள் குழு இசுலாம் சமயத்திற்கு மாற்றப்பட்டு இசுலாமிய போராளிக் குழுவில் சேரும் கதையில் தொடர்கிறது. இந்தத் திரைப்படம் லவ் ஜிகாத் என்ற சதி கோட்பாட்டை முன்வைத்து, கேரளாவைச் சேர்ந்த பல இந்து மற்றும் கிறித்துவப் பெண்கள் இஸ்லாமிற்கு மாற்றப்பட்டு இசுலாமிய போராளிக் குழுவில் சேர்க்கப்படுவதாக கூறுகிறது.

இத்திரைப்படம் 5 மே 2023 அன்று வெளியானது. இத்திரைப்படம் வெளியாவதற்கு முன்னரும், பின்னரும் ஆதரவும், எதிர்ப்பும் இருந்தது.
இத்திரைப்படம் ₹81.36 கோடி (US$10 மில்லியன்) வசூலித்து. 2023ஆம் ஆண்டில் ஐந்தாவது-அதிக வசூல் செய்த இந்தித் திரைப்படமாக மாறியுள்ளது. இத்திரைப்படம் உலகின் 37 நாடுகளில் திரையிடப்பட்டுள்ளது.

விமர்சனம்
பல சர்ச்சைகளுக்கும், எதிர்ப்புகளுக்கும் இடையே வெளியான தி கேரளா ஸ்டோரி திரைப்படத்தில், ஆப்கானிஸ்தான்-ஈராக்-துருக்கி-சிரியா உள்ளிட்ட நாடுகளில் எல்லைப் பகுதிகளில் ஆயுத தாக்குதல் நடத்தும் இசுலாமியப் போராளிக் குழுக்களிடம் சிக்கிக் கொள்ளும் 3 கேரளாப் பெண்களின் வலிகளை வெளிப்படுத்தும் துயரமிக்க கதை ஆகும். கேரளாவில் உள்ள கிறிஸ்தவ, இந்துப் பெண்கள் இஸ்லாமிய ஆண்களால் பாதிப்புக்குள்ளாகின்றனர் என்ற கருத்தை சொல்ல இத்திரைப்பபடம் முனைகிறது.

திரைப்படத்தின் கதாநாயகியான மூன்று பெண்களும் தன் சக இஸ்லாமிய தோழி ஒருவரால் மூளைச் சலவை செய்யப்படுகிறார். பெண்கள் தங்கள் முகத்தை புர்காவுக்குள் ஒளித்துக் கொள்ள வேண்டும். அப்போது தீய ஆண்களின் பார்வை நம்மீது படாது.
இந்த உலகை காக்க வந்த ஏக இறைவன் அல்லா மட்டுமே எனக் கூறி அந்தப் பெண் இந்து, கிறிஸ்தவ பெண்ணை மூளைச் சலவை செய்கிறார்கள். சில இடங்களில் லவ் ஜிகாத் பற்றி படம் பேசுகிறது. இஸ்லாமிய ஆண்கள் தங்களின் கருவை அப்பாவி பெண்களின் வயிற்றில் வளரச் செய்கிறார்கள் என்று திரைப்படம் கூறுகிறது. மேலும் இந்தப் பெண்கள் பாலியல் அடிமைகளாக, தற்கொலைப் படையினராக மாற்றப்படுகின்றனர் எனவும் படம் கூறுகிறது. சமூக வலைதளத்தில் இத்திரைபடத்திற்கு நேர்மறையான விமர்சனம் வழங்கிய ஜோத்பூர் நபர் மீது தாக்குதல் தொடுக்கப்பட்டது.

வழக்கு
இத்திரைப்படத்தை மேற்கு வங்காளம் மற்றும் தமிழ்நாட்டில் திரையிட அனுமதி மறுக்கப்பட்டதால், இப்படத்தயாரிப்பாளர்கள் உச்ச நீதிமன்றத்தில் வழக்கு தொடுத்தனர். 12 மே 2023 அன்று உச்ச நீதிமன்றம் மேற்கு வங்காளம் மற்றும் தமிழ்நாடு அரசுகளுக்கு விளக்கம் கேட்டு கடிதம் அனுப்பியுள்ளது. 18 மே 2023 அன்று இந்த வழக்கில் தி கேரளா ஸ்டோரி திரைப்படத்திற்கான தடையை நீக்கி உத்தரவிட்டது. தி கேரளா ஸ்டோரி திரைப்படத்திற்கு மேற்கு வங்காள அரசு விதித்த தடைக்கு இடைக்கால தடை விதித்த இந்திய உச்ச நீதிமன்றம், இத்திரைப்படம் திரையிடும் திரையரங்குகளில் உரிய பாதுகாப்பு வழங்க வேண்டும் என மேற்கு வங்கம் மற்றும் தமிழக அரசுக்கும் உத்தரவிட்டுள்ளது.

இதனையும் காண்க
 தி காஷ்மீர் பைல்ஸ்

மேற்கோள்கள் 

இந்திய இந்தித் திரைப்படங்கள்
2023 திரைப்படங்கள்
ஜோ அண்ட் ஜோ

ஜோ அண்ட் ஜோ (Jo and Jo) என்கிற மலையாள படத்தை அறிமுக இயக்குநர் அருண் டி ஜோஸ் இயக்கியுள்ளார். இது ஒரு இந்திய மலையாள மொழி நகைச்சுவைத் திரைப்படமாகும் . இமேஜின் சினிமாஸ் மற்றும் சிக்னேச்சர் ஸ்டுடியோஸ் இணைந்து இந்தப் படத்தைத் தயாரித்துள்ளன. ரவீஷ் நாத்துடன் அருண் எழுதிய இந்தப் படத்தில் நிகிலா விமல், மேத்யூ தாமஸ், நஸ்லன் கே. கஃபூர் மற்றும் மெல்வின் ஜி பாபு ஆகியோர் முக்கிய வேடங்களில் நடித்துள்ளனர். இப்படத்திற்கு கோவிந்த் வசந்தா இசையமைத்துள்ளார். இந்த படம் 13 மே 2022 அன்று வெளியிடப்பட்டது. இந்த படமானது விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களைப் பெற்றது, எனவே வணிக ரீதியாக வெற்றி பெற்ற படமாக கருதப்படுகிறது.

கதை 
கதாநாயகி ஜோமோல், பேபி மற்றும் லில்லி தம்பதிக்கு பிறந்த மூத்த மகள். இவர்களுக்கு இரண்டாவதாக பிறந்த குழந்தை ஜோமோன். தனது தம்பி ஒரு ஆண் பிள்ளை என்பதால் தன் பெற்றோர்கள் அவரை அதிகம் விரும்புவதாக ஜோமோல் நினைக்கிறார். ஜோமோன் ஒரு கவலையற்ற குணம் கொண்ட நபர் மற்றும் அவருக்கும் அவரது அக்களாளுகும் இடையிலான அதிகாரப் போட்டிக்கு வரும்போது அவர் தனது ஆணாதிக்க தனத்தை வெளிப்படுத்த கூடியவர். ஜோமோல் தனது கூரிய அறிவினால் ஜோமோனின் ஒவ்வொரு சிறு குறும்புகளையும் கண்டுபிடித்து, அவர்களின் பெற்றோரிடம் வெளிப்படுத்துகிறார். இவை அனைத்தும் அவர்களுக்கிடையில் விரிசலை உருவாக்குகின்றன. இதற்கிடையில், அவர்களின் வீட்டிற்கு ஒரு காதல் கடிதம் வருகிறது. அவர்கள் இருவரும் அந்தக் கடிதம் மற்ற நபருக்காக எழுதப்பட்டதாக நினைக்கிறார்கள். மேலும் அவர்கள் இருவரும் கடிதத்தின் பின்னால் உள்ள முழு கதையையும் ஆதாரத்துடன் அவிழ்க்க முயற்சிக்கிறார்கள். இப்படி தான் கதை நகர்கிறது. இந்த கதைக்களத்தில் ஜோமோல் மீதான மனோஜின் விருப்பம், கொரோனா பெருந்தொற்றின் இரண்டாம் அலையின் போது எபி தனது காதலி நிம்மியைச் சந்திக்கும் திட்டம் போன்றவையும் அடங்கும். மேலும் இந்த படத்தில் ஆணாதிக்கம் குறித்தும், பெண்ணியம் குறித்தும் எளிய முறையில் காட்சிப்படுத்தப்பட்டுள்ளது.

நடிகர்கள் 

 ஜோமோல் பேபியாக நிகிலா விமல்
 ஜோமோன் பேபியாக மேத்யூ தாமஸ்
 மனோஜ் சுந்தரனாக நஸ்லென் கே.கபூர்
 எபி குருவில்லாவாக மெல்வின் ஜி பாபு
 சாகர் சூர்யாவாக துட்டு (பரிஷ்காரி)
 பேபி பலதாராவாக ஜானி ஆண்டனி
 லில்லிக்குட்டி பேபியாக ஸ்மினு சிஜோ
 அன்னம்மாவாக லீனா ஆண்டனி
 மனோஜின் மூத்த மாமாவாக ஹரீஷ் பென்கன்
 நிம்மியாக சானியா பாபு (மெல்வினின் காதல் விருப்பம்)
 கடக்காரனாக சந்தோஷ் லக்ஷ்மன்
 இந்துவாக சமீரா சாபு
 ஜோமோனின் திருமணப் பெண்ணாக அஞ்சனா அசோகன் (எல்லோலம் தாரி பாடல்)
 உறுப்பினர் ஷிபுவாக பினு அடிமாலி
 சப் இன்ஸ்பெக்டராக ஸ்ரீஜித் ரவி
 இந்துவின் தந்தை சாஜியாக கலாபவன் ஷாஜோன் (கேமியோ தோற்றம்)

தயாரிப்பு 
இந்த படம் குறித்த அறிவிப்பு செப்டம்பர் நடுப்பகுதியில் அறிவிக்கப்பட்டது. இதன் முதல் பார்வை சுவரிதழை நடிகர் பிரித்விராஜ் சுகுமாரன் மேத்யூவின் பிறந்தநாளான அக்டோபர் 16 அன்று வெளியிட்டார்.

வெளியீடு 
இப்படம் 13 மே 2022 அன்று திரையரங்குகளில் வெளியிடப்பட்டது.

வீட்டு ஊடகம் 
இந்த படத்தின் எண்ம உரிமையை அமேசான் பிரைம் மீடியா வாங்கியுள்ளது மற்றும் இது 10 ஜூன் 2022 அன்று முதல் அமேசான் ஓடிடி தளத்தில் ஒளிபரப்பாக தொடங்கியது.

இசை 
இப்படத்திற்கு கோவிந்த் வசந்தா இசையமைத்துள்ளார், சுஹைல் கோயா மற்றும் டிட்டோ தங்கச்சன் ஆகியோர் பாடல்களை எழுதியுள்ளனர்.

மேற்கோள்கள் 

இந்திய நகைச்சுவைத் திரைப்படங்கள்
2022 மலையாளத் திரைப்படங்கள்
இந்திய மலையாளத் திரைப்படங்கள்
திருப்பனந்தாள் டி. எஸ். மாரிமுத்து

திருப்பனந்தாள் டி. எஸ். மாரிமுத்து அல்லது திருப்பனந்தாள் மாரிமுத்துப் பிள்ளை (இறப்பு: 2023) என்பவர்  இந்தியாவின் தமிழ்நாட்டைச்  சேர்ந்த தவில் இசைக் கலைஞர் ஆவார்.

ஆரம்பகால வாழ்க்கை
மாரிமுத்து தன் இளம் வயதில் தன் தந்தை சீனுவாசனிடம் இசை அடிப்படைகளைப் பயின்றார். பின்னர் கூறைநாடு பழனிவேலிடம் குருகுல முறைப்படி இசை பயின்று, இசை நிகழ்ச்சிகளில் வாசிக்கத் தொடங்கினார்.

தொழில் வாழ்க்கை 
இவர் துவக்கத்தில் கூறைநாடு கோவிந்தராசனுடன் இரண்டாவது தவிலாக நாகசுரக் கலைஞர் திருவெண்காடு சுப்பிரமணியன் குழுவில் வாசித்தார். பின்னர் செம்பனார்கோயில் சகோதர்களான எஸ். ஆர். ஜி. சம்பந்தம், எஸ். ஆர். ஜி. இராஜண்ணா குழுவினருடன் ஏறக்குறைய 25 ஆண்டுகள் வாசித்தார். 1980 முதல் 1990 வரை பத்தாண்டுகள் சிங்கப்பூர் சீனுவாச பெருமாள் கோயிலில் இசைக்கலைஞராக பணிபுரிந்தார். அக்காலக்கட்டத்தில் ஆத்திரேலியா, மலேசியா போன்ற நாடுகளில் நடந்த கோயில் விழாக்களிலும், கலை நிகழ்ச்சிகளிலும் தவில் வாசித்துள்ளார்.

திருப்பனந்தாள் காசிமடத்தின் ஆஸ்தான வித்வானாக இருந்த இவர் திருவாவடுதுறை ஆதீனக் கோயில்களிலும் வாசித்துள்ளார்.

விருதுகள் 
இவரின் இசைப் பணியைப் பாராட்டி தமிழ்நாடு அரசு 2020 ஆம் ஆண்டு இவருக்கு கலைமாமணி விருதை அளித்து பாராட்டியது.

குடும்பம்  
மாரிமுத்துவுக்கு மூன்று மகன்கள் உண்டு. அவர்களில் குருமூர்த்தி, அருணசடேசன் ஆகிய இருவர் தன் தந்தையைப் பின்பற்றி தவில் இசைக்கலைஞர்களாக உள்ளனர்.

குறிப்புகள் 

2023 இறப்புகள்
தமிழிசைக் கலைஞர்கள்
தவில் கலைஞர்கள்
கலைமாமணி விருது பெற்றவர்கள்
தஞ்சாவூர் மாவட்ட நபர்கள்
ஊர் பெயரால் அறியப்படும் மக்கள்
பொறந்தாலும் ஆம்பளையா பொறக்ககூடாது

பொறந்தாலும் ஆம்பளையா பொறக்ககூடாது என்பது 1993 இல் வெளிவந்த தமிழ் நகைச்சுவை திரைப்படமாகும். இத்திரைப்படத்தை என். கே. விசுவநாதன் இயக்கியிருந்தார். பாண்டியராஜன் மற்றும் ஐசுவரியா ஆகியோர் முக்கிய கதாபாத்திரங்களில் நடித்திருக்கின்றனர். 25 செப்டம்பர் 1993 இல் வெளியிடப்பட்டது.

நடிகர்கள் 
 பாண்டியராஜன்
 ஆர். சுந்தர்ராஜன்
 வெண்ணிற ஆடை மூர்த்தி
 வினு சக்ரவர்த்தி
 Aishwarya
 ஸ்ரீவித்யா
 கோவை சரளா
 கே. ஆர். சாவித்திரி

மேற்கோள்கள்

வெளி இணைப்புகள் 
 

1993 தமிழ்த் திரைப்படங்கள்
இந்திய நகைச்சுவைத் திரைப்படங்கள்
இந்தியத் தமிழ்த் திரைப்படங்கள்
பாலபாரதி இசையமைத்த திரைப்படங்கள்
பாண்டியராஜன் நடித்த தமிழ்த் திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
ஸ்ரீவித்யா நடித்த திரைப்படங்கள்
கோவை சரளா நடித்த திரைப்படங்கள்
ஆயிரம் வாசல் இதயம்

ஆயிரம் வாசல் இதயம் என்பது 1980 ஆம் ஆண்டு வெளியான இந்திய தமிழ் மொழித் திரைப்படமாகும். இதனை ஏ. ஜெகநாதன் இயக்கினார்.

படத்தில் சுதாகர், ராதிகா, ரோஜா ரமணி மற்றும் வடிவுக்கரசி ஆகியோர் நடித்துள்ளனர். இத்திரைப்படம் ஜனவரி 1, 1980 அன்று வெளியிடப்பட்டது.

நடிகர்கள்

ஒலிப்பதிவு
இத்திரைப்படத்திற்கு இளையராஜா இசையமைத்திருந்தார்.

ஆதாரங்கள்

வெளி இணைப்புகள் 
 

இந்தியத் தமிழ்த் திரைப்படங்கள்
1980 தமிழ்த் திரைப்படங்கள்
இளையராஜா இசையமைத்த திரைப்படங்கள்
ராதிகா நடித்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
மேஜர் சுந்தரராஜன் நடித்த திரைப்படங்கள்
தேங்காய் சீனிவாசன் நடித்த திரைப்படங்கள்
எம். என். ராஜம் நடித்த திரைப்படங்கள்
செந்தாமரை நடித்த திரைப்படங்கள்
சச்சு நடித்த திரைப்படங்கள்
மதுரோதைய ஈசுவரமுடையார் கோயில்

மதுரோதய ஈசுவரமுடையார் கோயில் என்பது இந்தியாவின், தமிழ்நாட்டின், மதுரை மாவட்டம், விக்கிரமங்கலம் என்னும் ஊரில் உள்ள ஒரு சிவன் கோயில் ஆகும்.

வரலாறு 
இக்கோயில் கி.பி. 12 ஆம் நூற்றாண்டில் கட்டப்பட்டதாக அறியப்படுகிறது. கோயிலுக்கு நிபந்தங்கள் அளிப்பது தொடர்பாக சடையவர்மன் சிறீவல்லப பாண்டியன், மாறவர்மன் பராக்கிரம பாண்டியன், சடையவர்மன் சுந்தரபாண்டியன் ஆகியோரின் கல்வெட்டுகள் உள்ளன. கி. பி. 17 ஆம் நூற்றாண்டில் நாயக்கர் காலத்தில் புதுப்பித்துக் கட்டப்பட்டுள்ளது தெரியவருகிறது.

அமைப்பு 
இக்கோயில் ஊருக்கு மேற்கே அமைந்துள்ளது. கிழக்கு பார்த்து இக்கோயில் கட்டப்பட்டுள்ளது. கோட்டை போன்ற கோயில் மதிலும், கோயிலும்  சிவப்பு நிற கிரானைட் கற்களால் உறுதியாகக் கட்டப்பட்டுள்ளது. கோயில் எதிரே தெப்பக்குளமும் பாண்டியன் கிணறும் அமைந்துள்ளன. 

கோயிலின் வாயிலில் நந்தி மண்டபமும், பலிபீடமும் உள்ளன. வாயிலில் நுழைந்தால் முன்புறம் வேலைப்பாடுகள் கொண்ட முகமண்டபம் உள்ளது. இதையடுத்து மகாமண்டபம் உள்ளது. மகா மண்டபத்தின் வலப்பக்கத்தில் சிவனேசவல்லி அம்மன் சந்நிதி உள்ளது. மகா மண்டபத்தை அடுத்து அர்த்த மண்டபமும், அதையடுத்து கருவறையில் சிவன் சந்நிதியும் உள்ளன. கோட்டங்களில் நர்த்தன கணபதி, தென்முகக் கடவுள், லிங்கோத்பவர், துர்க்கை, கேதுவிக்கிரம் போன்றவை உள்ளன. கருவறை விமானத்தின் உச்சி சதுர வடிவில் உள்ளது.  கருவறை, மகாமண்டபம் ஆகியவற்றைச் சுற்றி திருச்சுற்று மாளிகை உள்ளது.

சிற்ப வேலைப்பாடுகள் 
சிற்ப வேலைப்பாடுகள் மிக்கதாக இக்கோயில் உள்ளது. கோயில் தூண்கள் வேலைப்பாடு மிக்கவையாக உள்ளன. தமிழ்நாட்டின் பிற கோயில்கள் போல இங்கு பிரம்மாண்ட சிற்பங்கள் இல்லை. மாறாக, இக்கோயில் சிறிய நுட்பமான சிற்பங்களைக் கொண்டுள்ளது. இக்கோயிலின் தேவ கோட்டத்தில் பிரஸ்தார மட்டத்தில் உள்ள கொடுங்கைகளின் கீழ் பல்வேறு தெய்வச் சிற்பங்கள்  சிற்றுளி கொண்டு வேலைப்பாடுகளுடன் உருவாக்கப்பட்டுள்ளன.

வழிபாடு 
இக்கோயிலில் இருகால பூசை நடக்கிறது. சித்திரா பௌர்ணமி நாளில் திருக்கல்யாண உற்சவம் நடக்கிறது. வைகாசி விசாகம், ஆடிப் பூரம், அட்சய திருதியை, விநாயக சதுர்த்தி, பரதநாட்டிய நிகழ்வுடன் நவராத்திரி கொலு உற்சவம், ஐப்பசி அன்னாபிசேகம், கார்த்திகை விளக்கீடு, கார்த்திகை முதல் திங்கள் நாளன்று 108 சங்காபிசேகம், ஆருத்திரா தரிசனம், தைப்பொங்கல் மூன்று நாள் உற்சவம், மகா சிவராத்திரி ஆகிய விழாக்கள் இங்கு சிறப்பாக கொண்டாடப்படுகின்றன.

குறிப்புகள்

வெளி இணைப்புகள் 
 GeoHack - மதுரோதய ஈசுவரமுடையார் கோயில்

மதுரை மாவட்டத்திலுள்ள சிவன் கோயில்கள்
யதீந்திர சித்தராமையா

யதீந்திர சித்தராமையா (Yathindra Siddaramaiah) கர்நாடகா மாநிலத்தைச் சேர்ந்த அரசியல்வாதி ஆவார். இவர் இந்தியத் தேசிய காங்கிரசின் தலைவர். இவர் வருணா சட்டமன்றத் தொகுதியிலிருந்து 2018 முதல் 2023 வரை கருநாடக சட்டமன்ற உறுப்பினராகப் பணியாற்றினார். யதீந்திரா கருநாடக மாநில முன்னாள் முதல்வர் சித்தராமையாவின் இளைய மகன் ஆவார். .

அரசியல் வாழ்க்கை 
யதீந்திரா ஒரு மருத்துவர் ஆவார்.இவர் நோயியல் நிபுணத்துவம் பெற்றவர். இவர் வருணா சட்டமன்றத் தொகுதிக்கு 2018-ல் நடைபெற்ற சட்டமன்ற பொதுத் தேர்தலில் போட்டியிட்டு வெற்றிபெற்று சட்டமன்ற உறுப்பினராகத் தேர்ந்தெடுக்கப்பட்டார். இவர் பெரும் வாக்கு வித்தியாசத்தில் வெற்றிபெற்றார்.

2018 சட்டமன்ற தேர்தல்

மேற்கோள்கள் 

மைசூர் மாவட்ட நபர்கள்
கர்நாடக நபர்கள்
இந்திய தேசிய காங்கிரஸ் அரசியல்வாதிகள்
1980 பிறப்புகள்
வாழும் நபர்கள்
வில்லியம் ஜான் தாமஸ்

வில்லியம் ஜான் தாமஸ் (16 நவம்பர் 1803 - 15 ஆகஸ்ட் 1885) என்பவர் நாட்டுப்புறவியல் அறிஞர் ஆவார். இவர் கி.பி.1846 ஆம் ஆண்டு நாட்டுப்புறவியலைக் குறிக்கும் நாட்டுப்புறவியல் (Folklore) என்ற சொல்லை உருவாக்கினார். இச்சொல்லினை பெருவாரியான நாடுகள் பரவலாகப் பயன்படுத்துகின்றன.

இவர் மனிதனின் சடங்கு முறைகள், நம்பிக்கைகள், கதைப் பாடல்கள், பழமொழி, நாட்டுப்புறப் பாடல் என வழக்காறுகள் அனைத்துமே நாட்டுப்புறவியல் இலக்கியம் என்றார்.

இவர் 1803 ஆம் ஆண்டு நவம்பர் 16 ஆம் தேதி பிறந்தார். வில்லியம் ஜான் தாமஸ் தன்னுடைய படைப்புகளுக்கு ஆம்ப்ரோஸ் மெர்டன் என்ற பெயரை புனைப்பெயராக பயன்படுத்தினார்.

தாம்ஸ் ஆகஸ்ட் 15, 1885 இல் இறந்தார் மற்றும் லண்டனில் உள்ள ப்ரோம்ப்டன் கல்லறையில் அடக்கம் செய்யப்பட்டார்.

ஆதாரங்கள்

வெளி இணைப்புகள்
 

 
 Intro to folklore
 The old story books of England, 1845
 Roper, Jonathan (2007). "Thoms and the Unachieved "Folk-Lore of England"". Folklore. 118 (2): 203–216. doi:10.1080/00155870701340035. ISSN 0015-587X. S2CID 161251619.

1803 பிறப்புகள்
1885 இறப்புகள்
நாட்டுப்புறவியலாளர்கள்
குவாங்

குவாங் (மலாய்: Kuang; ஆங்கிலம்: Kuang; சீனம்: 轟埠); என்பது மலேசியா, சிலாங்கூர் மாநிலத்தின், கோம்பாக் மாவட்டத்தில் (Gombak District); செலாயாங் நகராட்சியில் (Majlis Perbandaran Selayang) உள்ள ஒரு நகரம். மலேசியத் தலைநகரமான கோலாலம்பூரில் இருந்து 32 கி.மீ. மேற்கே உள்ளது.

முன்பு காலங்களில் மலாயா தொடருந்து நிறுவனத்தின் (Malayan Railways) வடக்கு தெற்கு தொடருந்து பாதையில் இருந்து பத்து ஆராங் (Batu Arang) வரையில் ஒரு புதிய கிளைப் பாதை தொடங்கப்பட்டது. 

அப்போது அந்தப் பாதை குவாங் நகரத்தைக் கடந்து சென்றது. அதில் இருந்து இந்த நகரம் புவியல் ரீதியாக முக்கியத்துவம் பெற்றது.

பொது

இன்றைய நிலையில், சி.ஐ.எம்.ஏ. (Cement Industries of Malaysia Berhad) (CIMA) எனும் பைஞ்சுதை (Cement) தயாரிப்பு நிறுவனம் குவாங்கின் முக்கியத் தொழில் நிறுவனமாக விளங்குகிறது. இந்த நிறுவனத்தில் ஏறக்குறைய 1000 பேர் வேலை செய்கிறார்கள். 

பலர் குவாங்கில் தங்கி வேலை செய்கின்றனர். மேலும் பலர் சுங்கை பூலோ; கெப்போங்; ரவாங் பகுதிகளில் தங்கி, இங்கு வந்து வேலை செய்கிறார்கள்.

போக்குவரத்து

சிற்றுந்து

குவாங் நகருக்கு  கத்தரி பெருவழி விரைவுச்சாலை (Guthrie Corridor Expressway); அல்லது  வடக்கு-தெற்கு விரைவுச்சாலை 1 (North–South Expressway Northern Route); அல்லது  கோலாலம்பூர்-கோலா சிலாங்கூர் விரைவுச்சாலை (Kuala Lumpur–Kuala Selangor Expressway) (LATAR); ஆகிய சாலைகளின் வழியாகச் செல்லலாம்.

தொடருந்து

 குவாங் கொமுட்டர் நிலையம் வழியாக கிள்ளான் துறைமுகத்திற்கு செல்லலாம்.

குவாங் தமிழ்ப்பள்ளி 

குவாங் தமிழ்ப்பள்ளியில் 179 மாணவர்கள் பயில்கிறார்கள்; 16 ஆசிரியர்கள் பணியாற்றுகிறார்கள். 2020-ஆம் ஆண்டில் மலேசிய கல்வி அமைச்சு வெளியிட்ட புள்ளிவிவரங்கள்.

 குவாங் தமிழ்ப்பள்ளியின் படங்கள்

மேற்கோள்கள்

மேலும் காண்க 
 கோம்பாக் மாவட்டம்
 செலாயாங்
 பத்து ஆராங்
 ரவாங்
 குண்டாங்

வெளி இணைப்புகள்
 

மலேசிய நகரங்கள்
சிலாங்கூர் நகரங்கள்‎
தேவி கன்னியாகுமரி

தேவி கன்னியாகுமரி என்பது சுப்ரமணியம் இயக்கத்தில் 1974 ஆம் ஆண்டு வெளிவந்த மலையாளத் திரைப்படமாகும் . பேபி வினோதினி, கவியூர் பொன்னம்மா, திக்குறிச்சி சுகுமாரன் நாயர், கடமங்கலம் சதானந்தன் ஆகியோர் இப்படத்தில் முக்கிய வேடங்களில் நடித்திருந்தனர்.

இப்படத்திற்கு ஜி. தேவராஜன் இசையமைத்துள்ளார். வயலார் ராமவர்மா, அஸ்வதி திருநாள், சுவாமி விவேகானந்தர் ஆகியோரின் பாடல்களுக்கு எல்ஆர் ஈஸ்வரி, பி சுசீலா, பி ஜெயச்சந்திரன், பி மாதுரி மற்றும் செல்மா ஜார்ஜ் மற்றும் கே. ஜே. யேசுதாஸ் ஆகியோர் பாடியிருந்தனர்.

நடிகர்கள் 

வினோதினி சசிமோகன் - தேவி கன்னியாகுமரி
கவியூர் பொன்னம்மா - வயதான பெண்மணி 
திக்குறிசி சுகுமாரன் - கம்சன்
கெடாமங்கலம் சதானந்தன்
பிரேமா as- பத்மாவதி
 மோகனன் குட்டி கிருஷ்ணன் - ஓமனாவின் குழந்தையை கடத்துபவர்
சுபா
ராகவன் - ஓமனாவின் கணவன் 
உன்னி மேரி - குமாரி 
அடூர் பவானி - உமா
அடூர் பங்கஜம் - காமாட்சி 
ஆனந்தவல்லி
ஆறன்முளா பொன்னம்மா -தங்கம்மா சேச்சியாக
ஜெமினி கணேசன் - வாசுதேவன்
ராஜஸ்ரீ - தேவகி
காந்தாராவ் - மகாவிஷ்ணு
கொட்டாரக்கர ஸ்ரீதரன் நாயர் - பத்மாவதியின் கணவன்
மஞ்சு பார்கவி - காளி
என். கோவிந்தன்குட்டி ஆற்காடு நவாப்
பி. கே. ஆபிரகாம் - பாணாசுரன்
ராணி சந்திரா - ஓமனா
எஸ். பி. பிள்ளை வில்லுப்பாட்டு பாடகர் தாசன் பிள்ளை
கே. வி. சாந்தி
டி. கே. பாலச்சந்திரன் - நாரதன்

ஆதாரங்கள்

வெளி இணைப்புகள்
 

1974 மலையாளத் திரைப்படங்கள்
இந்திய மலையாளத் திரைப்படங்கள்
டி. கே. பாலச்சந்திரன்

டி. கே. பாலச்சந்திரன் என்பவர் ஒரு இந்திய நடிகர். அவர் முக்கியமாக மலையாளத் திரைப்படங்களில் பணியாற்றினார். 200க்கும் மேற்பட்ட மலையாளத் திரைப்படங்களில் நடித்துள்ளார்.

திரைத்துறையில் தயாரிப்பு, உரையாடல், கதை, திரைக்கதை என பலதுறைகளில் பங்களிப்பு செய்துள்ளார். பாலச்சந்தருக்கு மலையாளத் திரைப்பட வரலாற்றில் இரட்டை வேடத்தில் நடித்த முதல் நடிகர் என்ற பெருமையுள்ளது.

குடும்பம்
பாலச்சந்திரன் குஞ்சன் பிள்ளைக்கும் பருக்குட்டியம்மாவுக்கும் ஐந்தாவது மகனாகப் பிறந்தார்.

பாலச்சந்திரன், விசாலாட்சி என்பவரை திருமணம் செய்து கொண்டார். இந்த தம்பதிக்கு வசந்த், வினோத் என்ற இரு மகன்கள் இருந்தனர். நடிகர் வஞ்சியூர் மாதவன் நாயர் இவரது மூத்த சகோதரர்.

திரைத்துறை
பாலச்சந்திரன் 1940 இல் "பிரஹலாதா" திரைப்படத்தில் நடித்தார். அப்போது இவருக்கு பதிமூன்றே வயதாகும். 1968 ஆம் ஆண்டில், மலையாள திரைத்துறையின் முதல் முழு நீள நகைச்சுவை திரைப்படமான விருதன் ஷங்குவில் நடித்தார்.

தமிழ்
 ஜாதகம் (1953)
 அந்த நாள் (1954)
 நாடோடி மன்னன் (1958)
 பாண்டி தேவன் (1958)
 தெய்வத்தின் தெய்வம் (1962)
 குலவிளக்கு (1969)
 நீதி (1972)

ஆதாரங்கள்

வெளி இணைப்புகள்

 T. K. Balachandran at MSI

மலையாளத் திரைப்பட நடிகர்கள்
1928 பிறப்புகள்
2005 இறப்புகள்
மலையாளத் திரைப்படத் தயாரிப்பாளர்கள்
தமிழ்த் திரைப்பட நடிகர்கள்
மூங்கில் மரங்கொத்தி

மூங்கில் மரங்கொத்தி (Bamboo woodpecker)(ஜெசினுலசு விரிடிசு) என்பது பிசிடே குடும்பத்தில் உள்ள ஒரு பறவை சிற்றினமாகும். இது மியான்மர், லாவோஸ், தாய்லாந்து மற்றும் மலேசியாவில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உலர் காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ்நில காடுகள் ஆகும்.

மேற்கோள்கள் 

 படம் - ஓரியண்டல் பேர்ட் கிளப் படங்கள்.  

மரங்கொத்திகள்
ஆசியப் பறவைகள்
வாழ மறந்த பெண்

ஜீவிக்கன் மரந்துபோய ஸ்திரீ (வாழ மறந்த பெண்) என்பது 1974 ஆம் ஆண்டு வெளிவந்த மலையாளத் திரைப்படமாகும். இத்திரைப்படத்தினை கே.எஸ்.சேதுமாதவன் இயக்கியிருந்தார். இதனை கே.எஸ்.ஆர் மூர்த்தி தயாரித்தார். ஷீலா , விஜயஸ்ரீ , கேபிஏசி லலிதா, மோகன் சர்மா, சங்கரதி ஆகியோர் முக்கிய வேடங்களில் நடித்துள்ளனர்.

இத்திரைப்படத்திற்கு எம். எஸ். விஸ்வநாதன் இசையமைத்துள்ளார்.

நடிகர்கள்
சீலா - பாமா
விஜயசிறீ - கனகம் 
கே. பி. ஏ. சி. இலலிதா - மாலினி
மோகன் சர்மா - சந்திரன்  
சங்கராடி - பனிக்கர் 
பேபி சுமதி - நளினி
பகதூர் - ராஜன்
காஞ்சனா
எம். ஜி. சோமன் - பாலன் 
டி. ஆர். ஓமனா - பாமாவின் அம்மா

ஆதாரங்கள்

வெளி இணைப்புகள்
 

1974 திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
1974 மலையாளத் திரைப்படங்கள்
இந்திய மலையாளத் திரைப்படங்கள்
மோகன் சர்மா

மோகன் சர்மா என்பவர் ஓர் இந்திய திரைப்பட நடிகராவார். இவர் தொலைக்காட்சிகளிலும் நடித்துள்ளார். இவர் நடிகராக மட்டுமல்லாது திரைப்பட தயாரிப்பாளர், இயக்குநர் மற்றும் திரைக்கதை எழுத்தாளர் என பன்முகம் கொண்டவர். இவர் தென்னிந்திய திரைப்படங்களில் பணிசெய்தார்.

இவர் மலையாளம், தெலுங்கு, தமிழ், கன்னடம் ஆகிய மொழிகளில் பதினைந்திற்கும் மேற்பட்ட படங்களைத் தயாரித்துள்ளார். 1974இல் வெளிவந்த சட்டகாரி திரைப்படத்தின் மூலம் பிரபலமானார்.

பிறப்பும் கல்வியும்
மோகன் சர்மா கேரளாவின் பாலக்காடு மாவட்டத்தில் உள்ள தாத்தமங்கலத்தில் பிறந்தார். இவர் தத்தமங்கலத்திலும் பாலகாட்டின் சித்தூரிலும் படிப்பினை முடித்தார்.

பின்னர், புனேவில் உள்ள இந்திய திரைப்பட மற்றும் தொலைக்காட்சி நிறுவனத்தில் சேர்ந்து நடிப்பில் பட்டம் பெற்றார். நடிப்பில் பட்டம் பெற்ற முதல் தென்னிந்தியர் ஆவார்.

விருதுகள் 
 கேரள மாநில திரைப்பட விருதுகள் 
2010 சிறந்த கதை - கிராமம்
 தமிழ்நாடு மாநில திரைப்பட விருதுகள் 
2017 தமிழ்நாடு மாநில திரைப்பட விருது சிறப்பு பரிசு - சிறந்த திரைப்படம்

தமிழ் 

 அக்கரை பச்சை (1974)
 நாடகமே உலகம் (1977)
 ஜெனரல் சக்ரவர்த்தி (1978)
 ஏணிப்படிகள் (தமிழ்த் திரைப்படம்) (1979)
 தூண்டில் மீன் (1980)
 நதி ஒன்று கரை மூன்று (1980)
 உயிரோடு உயிராக (1998)
 கண்ணெதிரே தோன்றினாள் (1998)
 சுயம்வரம் (1999 திரைப்படம்) (1999)
 அப்பு (2000)
 தோஸ்த் (2001)
 பிரண்ட்ஸ் (2001)
 ராஜ்ஜியம் (திரைப்படம்) (2002)
 ஏய் நீ ரொம்ப அழகாய் இருக்கே (2002)
 பார்த்திபன் கனவு (2003)
 சச்சின் (திரைப்படம்) (2005)
 தவம் (திரைப்படம்) (2019)

வெளி இணைப்புகள் 
Mohan Sharma at MSI

மலையாளத் திரைப்பட இயக்குநர்கள்
கேரள மாநில திரைப்பட விருது வென்றவர்கள்
மலையாளத் திரைப்பட நடிகர்கள்
தமிழ்த் திரைப்பட நடிகர்கள்
தெலுங்குத் திரைப்பட நடிகர்கள்
இந்தித் திரைப்பட நடிகர்கள்
வாழும் நபர்கள்
பாலக்காடு மாவட்ட நபர்கள்
மலையாளத் தொலைக்காட்சி நடிகர்கள்
இந்தி தொலைக்காட்சி நடிகர்கள்
தமிழ்த் தொலைக்காட்சி நடிகர்கள்
1947 பிறப்புகள்
ஹனிமூன் (1974 திரைப்படம்)

ஹனிமூன் என்பது 1974 ஆம் ஆண்டு வெளியான இந்திய மலையாளத் திரைப்படமாகும். இதனை ஏபி ராஜ் இயக்கியிருந்தார். இத்திரைப்படத்தை கேபி கொட்டாரக்கரா தயாரித்தார். இப்படத்தில் பிரேம் நசீர், ஜோஸ் பிரகாஷ், சங்கரடி, ஆலும்மூடன் ஆகியோர் முக்கிய வேடங்களில் நடித்துள்ளனர். இப்படத்திற்கு எம். கே. அர்ஜுனன் இசையமைத்திருந்தார்.

நடிகர்கள் 
பிரேம் நசீர்
ஜோஸ் பிரகாஷ்
சங்கராடி
ஆலும்மூடன்
கே. ஆர். விஜயா
மீனா
சுதீர்
சுமித்ரா
உசாராணி

ஆதாரங்கள்

வெளி இணைப்புகள் 
 

1974 மலையாளத் திரைப்படங்கள்
இந்திய மலையாளத் திரைப்படங்கள்
நடுவழிகள் (1989 திரைப்படம்)

நடுவழிகள் என்பது 1989 ஆம் ஆண்டு வெளிவந்த மலையாளத் திரைப்படம் ஆகும். இதனை ஜோஷி இயக்கினார். இத்திரைப்படம் பிரபலமான தி காட்பாதரை அடிப்படையாகக் கொண்டது.

இத்திரைப்படம் சிறைக்கு அனுப்பப்பட்ட தனது தந்தை ஆனந்தனின் (மது) வணிக சாம்ராஜ்யத்தை கையகப்படுத்தும் அர்ஜுன் (மோகன்லால்) மற்றும் அவரது தந்தையின் போட்டியாளர்களான செக்குடி சகோதரர்களுடன் இடையேயான மோதல்களை கதை களமாக கொண்டதாகும்.

நடிகர்கள்

 மோகன்லால் - அர்ஜூன்
 மது  - ஆனந்தன்
 திலகன் - சங்கரன்
 ஜனார்த்தனன் - ஆசான்
 ரூபினி (நடிகை) - ரோஸ்மேரி
 சித்தாரா - ரேமா
 குதிரைவட்டம் பப்பு - கே.சி
 மணியன்பிள்ளை ராஜு - ரவி
 விஜயராகவன் - டிஎஸ்பி சந்தீப் வர்மா
 தேவன் -மாத்துக்குட்டி (செக்குடி சீனியர்)
 முரளி - செரியன் (செக்குடி ஜூனியர்)
 பிரதாபசந்திரன் - பணிக்கர்
 ஜெகதே சிறீகுமார் - பாவா 
 பாபு நம்பூதிரி - ஆபிரகாம் வர்க்கி
 ஜெகநாத வர்மா- டிஒய்எஸ்பி பவித்ரன்
 கேபிஏசி அஜீஸ் - சிஐ பரதன்
 கேபிஏசி சன்னி - கோஷி
 கொல்லம் துளசி - உள்துறை அமைச்சர் கோபால பிள்ளை
விஜயன் - ஸ்டீபன், ரோஸ்மேரியின் மாமா 
 குஞ்சன் - ஆண்டனி
 ரவி மேனன் - சேகரன்
 எம். எஸ். திருப்புனித்துரா -எம்.எல்.ஏ சத்தியநாதன்
 வத்சலா மேனன்- டாக்டர் கேத்தரின்
 சாந்தாதேவி - கோசியின் தாய்

ஆதாரங்கள்

வெளி இணைப்புகள்

1989 மலையாளத் திரைப்படங்கள்
இந்திய மலையாளத் திரைப்படங்கள்
இந்திய மேம்பட்ட ஆயுதங்கள் மற்றும் உபகரண உற்பத்தி நிறுவனம்

அட்வான்ஸ்டு வெப்பன்ஸ் அண்டு எகிப்மெண்ட்ஸ் இந்தியா லிமிடெட் (Advanced Weapons and Equipment India Limited (AWE), இந்திய அரசின்  பாதுகாப்பு அமைச்சகத்தின் கீழ் இயங்கும் ஒரு  பொதுத்துறை நிறுவனம் ஆகும். இந்நிறுவனத்தின் தலைமையிடம் கான்பூர் நகரத்தில் உள்ளது. படைக்கலத் தொழிற்சாலைகள் வாரியத்தின் கீழிருந்த நிறுவனங்களை 1 அக்டோபர் 2021 முதல் 7  பொதுத்துறை நிறுவனங்களாக மாற்றிய போது, இந்நிறுவனம் உருவானது.

இந்நிறுவனம் இந்திய இராணுவத்திற்கும், வெளிநாட்டு இராணுவத்திற்கும் தேவையான  பீரங்கிகள், துப்பாக்கிகள், சிறு ஆயுதங்கள், ஏவுகணை செலுத்திகள், கணையெக்கிகள் மற்றும் மிதிவெடிகளை போர்க்கள பீரங்கி தொழிற்சாலை, கான்பூர், பீரங்கிக் குண்டுகள் தொழிற்சாலை, கோசிப்பூர், பீரங்கி வண்டி தொழிற்சலை, ஜபல்பூர், படைக்கலத் தொழிற்சாலை, கோர்வா, படைக்கலத் தொழிற்சாலை திருச்சிராப்பள்ளி, துப்பாக்கித் தொழிற்சாலை, ஈசாப்பூர் மற்றும் கான்பூர் சிறு ஆயுதங்கள் தொழிற்சாலைகளில் உற்பத்தி செய்கிறது.

இதனையும் காண்க
 பாதுகாப்பு ஆராய்ச்சி மற்றும் வளர்ச்சி அமைப்பு
 இயந்திரா இந்தியா, கான்பூர் 
 இந்தியா ஆப்டெல் லிமிடெட், தேராதூன்
 கிளைடர்ஸ் இந்தியா லிமிடெட், கான்பூர்
ஆர்மர்டு வெகிகல்ஸ் நிகாம் லிமிடெட், ஆவடி
 படைக்கலத் தொழிற்சாலைகள் வாரியம்
இந்திய அரசின் பொதுத்துறை நிறுவனங்கள்
 முன்னாள் இராணுவத்தினர் நலத்துறை

மேற்கோள்கள்

வெளி இணைப்புகள்
அட்வான்ஸ்டு வெப்பன்ஸ் அண்டு எகிப்மெண்ட்ஸ் இந்தியா லிமிடெட்டின் இணையதளம்

இந்திய பாதுகாப்பு அமைச்சகம்

இந்திய படைத்துறை
இந்திய அரசுத்துறை நிறுவனங்கள்
மலேசிய கூட்டரசு சாலைகள்

மலேசிய கூட்டரசு சாலைகள் (மலாய்: Sistem Jalan Persekutuan Malaysia; ஆங்கிலம்: Malaysian Federal Roads System); (சுருக்கம்: MES) என்பது மலேசியாவில் உள்ள கூட்டரசு சாலைகளின் வலையமைப்பாகும். இந்த அமைப்பு மலேசிய கூட்டரசு சாலைகளின் முதன்மையான வலையமைப்பை உருவாக்குகிறது.

மலேசியாவில் உள்ள அனைத்துக் கூட்டரசு சாலைகளும் (Federal Roads) மலேசிய பொதுப் பணி அமைச்சின் (Ministry of Works) (MOW) கீழ் உள்ளன.

அமைச்சர் செயல்பாடுகள் சட்டம் 1969 (Ministerial Functions Act 1969)-இன் படி; கூட்டரசு சாலைகள் சட்டம் 1959 (Federal Roads Act 1959)-இன் கீழ் அரசிதழில் வெளியிடப்பட்ட அனைத்து கூட்டாட்சி சாலைகளையும் திட்டமிடுதல்; உருவாக்குதல்; மற்றும் பராமரித்தல்; மலேசிய பொதுப் பணி அமைச்சின் பொறுப்பாகும்.

பொது

பெரும்பாலான கூட்டரசு சாலைகளின் திட்டங்கள் மலேசிய பொதுப்பணி துறையினால் (Jabatan Kerja Raya) (JKR) உருவாக்கப்பட்டு பராமரிக்கப் படுகின்றன. மலேசிய பொதுப்பணி துறை என்பது மலேசிய பொதுப் பணி அமைச்சின் கீழ் செயல்படும் நிறுவனங்களில் ஒன்றாகும். 

இதில் சபா மற்றும் சரவாக் மாநிலங்களுக்கு விதிவிலக்கு. இந்த இரண்டு மாநிலங்களிலும் மலேசிய பொதுப்பணி துறை என்பது அந்தந்த மாநில அரசாங்கத்தின் கீழ் உள்ளன.

மேற்கோள்கள்

வெளி இணைப்புகள்
 Ministry of Works (Malaysia)
 Malaysian Public Works Department 
 FEDERAL ROADS (WEST MALAYSIA) (AMENDMENT) based on ACT 376 - Federal Roads Act 1959 
 Malaysian Road Signs Information Brochure

மேலும் காண்க

மலேசியாவில் போக்குவரத்து‎
மலேசிய மாநிலச் சாலைகள்

மலேசிய மாநிலச் சாலைகள் (மலாய்: Sistem Laluan Negeri Malaysia; ஆங்கிலம்: Malaysian State Roads System); என்பது மலேசியாவில் உள்ள மாநிலச் சாலைகளின் வலையமைப்பாகும். 2021 டிசம்பர் மாதம் வரையில் மலேசிய மாநிலச் சாலைகளின் மொத்த நீளம் 247,027.61 கி.மீ. 

மாநிலச் சாலைகளின் கட்டுமானங்கள் மற்றும் பராமரிப்புப் பணிகள் போன்றவற்றை மலேசியாவில் உள்ள ஒவ்வொரு மாநிலத்தின் மலேசிய பொதுப்பணித் துறையின் (Jabatan Kerja Raya) (JKR) மூலம் நிர்வகிக்கப் படுகின்றன; மற்றும் அவற்றுக்கான பராமரிப்புச் செலவுகளை மாநில அரசாங்கங்களே ஏற்றுக் கொள்கின்றன.

பொது

மாநிலச் சாலைகளின் அமைப்பு முறை; அவற்றின் குறியீட்டு முறையைத் தவிர மற்றபடி மலேசிய கூட்டரசு சாலைகளின் (Malaysian Federal Roads System) அமைப்பு முறையுடன் ஒத்திருக்கின்றன. 

மாநிலச் சாலைகளுக்கான குறியீடுகள்; மாநிலக் குறியீடுகளைத் தொடர்ந்து சாலை எண்ணுடன் தொடங்குகின்றன. எடுத்துக்காட்டாக, ஜொகூர் மாநிலத்தின் மூவார் - லாபிஸ் சாலை J32 என பெயரிடப்பட்டுள்ளது.

மாநிலக் குறியீடு

இதில் J என்பது ஜொகூர் மாநிலத்தைக் குறிப்பிடுவதாகும்; 32 என்பது மூவார் - லாபிஸ் சாலையைக் குறிப்பிடுவதாகும்.

ஒரு மாநிலச் சாலை ஒரு மாநிலத்தின் எல்லையைக் கடந்ததும், அதன் மாநிலக் குறியீடு மாறும். எடுத்துக்காட்டாக, சிலாங்கூர் மாநிலத்தின் சாலாக் திங்கியில்  உள்ள சாலை B20 என சிலாங்கூர் மாநிலத்திற்குள் குறிப்பிடப் படுகிறது. அதே சாலை சிலாங்கூர் மாநிலத்தைக் கடந்து நெகிரி செம்பிலான் எல்லைக்குள் சென்றதும் N20 என மாற்றம் காணும்.

மாநிலச் சாலைகளின் குறியீடுகள்

A: 
B:  
C: 
D: 
J: 
K: 
M: 
N: 
P: 
R: 
SA: 
T: 
W:  (கோலாலம்பூர்)
Q:

மேற்கோள்கள்

வெளி இணைப்புகள்
 Ministry of Works (Malaysia)
 Malaysian Public Works Department 
 FEDERAL ROADS (WEST MALAYSIA) (AMENDMENT) based on ACT 376 - Federal Roads Act 1959 
 Malaysian Road Signs Information Brochure

மேலும் காண்க

மலேசியாவில் போக்குவரத்து‎
மதுரை மணிக்குறவன் (2021 திரைப்படம்)

மதுரை மணிக்குறவன் என்பது 2021 இல் வெளிவந்த தமிழ்த் திரைப்படமாகும். இத்திரைப்படத்தினை ராஜரிஷி இயக்கியிருந்தார். ஹரிகுமார், மாதவி லதா முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இளையராஜா இசையமைத்திருந்தார். ஆர். கே ஒளிப்பதிவு செய்துள்ளார்.

நடிகர்கள் 
 ஹரிக்குமார்
 மாதவி லதா
 சுமன்
 சரவணன்
 எம். எஸ். பாஸ்கர்
 டெல்லி கணேஷ்
 ராதாரவி
 கெளசல்யா
 ராஜ்கபூர்
 பருத்திவீரன் சுஜாதா 
 ஓ. ஏ. கே. சுந்தர்
 அனு மோகன்

மேற்கோள்கள் 

2021 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
டெல்லி கணேஷ் நடித்த திரைப்படங்கள்
ராதாரவி நடித்த திரைப்படங்கள்
எம். எசு. பாசுகர் நடித்த திரைப்படங்கள்
காமி ரிட்டா

கமி ரீட்டா செர்பா (Kami Rita) (பிறப்பு: 17 சனவரி 1970), நேபாளம் நாட்டின் சோலுகும்பு மாவட்டம், தாமி எனும் ஊரில் பிறந்த செர்பா இனக்குழுவைச் சேர்ந்த எவரஸ்ட் மலையேற்ற வீரர்களின் வழிகாட்டி ஆவார். 7 மே 2022 அன்று இவர் 26 முறை எவரஸ்டு மலையேறி சாதனை படைத்த முதல் செர்ப்பா ஆவார். இவர் 1994 முதல் எவரஸ்ட் மலையேற்ற வீரர்களின் வழிகாட்டியாக செயல்படுகிறார். 1950களில் இவரது தந்தை 17 முறை வெளிநாட்டு எவரஸ்டு மலையேற்ற வீரர்களின் வழிகாட்டியாக செயல்பட்டுள்ளார். இவரது உடன்பிறப்பான லக்பா செர்பா 17 முறை மலையேற்ற வீரர்களுடன் எவரஸ்டு மலையேறியுள்ளார்.

இவர் 23 மே 2023 அன்று தனது 53 வயதில் 28வது முறையாக எவரெஸ்டு சிகரத்தில் ஏறி சாதனை படைத்தார்.

இதனையும் காண்க
 டென்சிங் நோர்கே

மேற்கோள்கள்

எவரெஸ்ட் மலையேறியோர்
ஷேர்ப்பா
1970 பிறப்புகள்
வாழும் நபர்கள்
மலையேற்ற வீரர்கள்
பசாங் தாவா

நேபாளத்தைச் சேர்ந்த செர்ப்பா இனக்குழுவைச் சேர்ந்த பசாங் தாவா எனும் எவரெஸ்டு மலையேற்ற வீரர்களின் வழிகாட்டி ஆவார். இவர் 26 முறை எவரெஸ்ட் சிகரம் ஏறிய உலகின் 2வது நபர் என்ற பெருமையை பெற்றுள்ளார். 46 வயதான பசாங் தாவா 14 மே 2023 அன்று எவரெஸ்டு சிகரத்தை 8,849 மீட்டர் (29,032 அடி) 26 முறை ஏறிய இரண்டாவது நபர் என்ற பெருமையைப் பெற்றுள்ளார். முதன்முதலில் 26 முறை எவரெஸ்டு சிகரத்தை ஏறிய முதல் நபர் நேபாள செர்ப்பா காமி ரிட்டா ஆவார்.

இதனையும் காண்க
 டென்சிங் நோர்கே
 காமி ரிட்டா

மேற்கோள்கள்

எவரெஸ்ட் மலையேறியோர்
ஷேர்ப்பா
மலையேற்ற வீரர்கள்
முழு இந்தியத் திரைப்படம்

முழு இந்தியத் திரைப்படம் (பான்-இந்திய திரைப்படம்) என்பது இந்திய திரைப்படத்துறை தொடர்புடைய ஒரு சொல்லாகும். இந்தி , தமிழ் , தெலுங்கு , கன்னடம் மற்றும் மலையாளம் ஆகிய பல மொழிகளில் ஒரே நேரத்தில் சந்தைப்படுத்தப்பட்டு வெளியிடப்படும் படத்திற்கு பான்-இந்தியன் திரைப்படம் என்ற சொல் பயன்படுத்தப் படுகிறது. இத்தகைய திரைப்படங்கள் மொழி மற்றும் கலாச்சார தடைகளைத் தாண்டி, நாடு முழுவதும் உள்ள பார்வையாளர்களைக் கவரும் முயற்சியை மேற்கொள்கின்றன. 

ஒரே படத்தை வெவ்வேறு மொழிகளில் மீளாக்கம்  செய்வதை விட, ஒரே படத்தை வெவ்வேறு மொழிகளில் மொழிமாற்றம் செய்கிறார்கள். இதனால் தயாரிப்பாளருக்கு தொடக்கத்தில் தயாரிப்பு செலவு கூடுதலாக ஆனாலும் ஒட்டுமொத்த இந்திய திரையரங்குகளில் ஒரே நேரத்தில் வசூல் செய்ய வழிவகுத்தது.

திரைப்படங்கள்
இராஜமௌலி இயக்கத்தில் பாகுபலி 1 (2015) மற்றும் பாகுபலி 2 (2017) ஆகிய திரைப்படங்கள்  பான் இந்திய திரைப்படம் சொல்லாட்சியுடன் வெளிவந்து ஊடகங்களின் கவனத்தை ஈர்த்தது. 

கேஜி.எப் 2018 இல் வெளிவந்தது.

மேற்கோள்கள் 

தெலுங்குத் திரைப்படத்துறை
இந்தியத் திரைப்படத்துறை
புலிகுத்தி பட்டான்

புலிகுத்தி பட்டான் என்பது புலியிடமிருந்து ஆடுமாடு போன்ற கால்நடைகளை காக்க போராடி இறந்த வீரரை குறிப்பதாகும். இவர் குரும்பர் இனம் ஆவர். இவ்வாறு இறந்த வீரர்களுக்கு நடுகல் எடுத்து வழிபடும் வழக்கம் இருந்துள்ளது.சேலம் மேற்கு பகுதியில் இந்த நடுகல்லினை 'புலிகுத்தி பட்டான் நடுகல்' என அழைக்கின்றனர்.

தெய்வமாக வணங்குதல்
பல்வேறு இடங்களில் புலிகுத்தி இறந்த வீரரை குல தெய்வமாக வணங்கும் வழக்கம் இருக்கிறது. நாமக்கல் மாவட்டம் கொல்லிமலை மலை மீது அமைந்துள்ள மாசி பெரியசாமி ஒரு உதாரணமாகும்.

 செங்கமாரி புலிகுத்திஅம்மன் கோயில் - தமிழ்நாட்டில் புதுக்கோட்டை மாவட்டம், செங்கமாரி என்னும் ஊரில் அமைந்துள்ளது.
 புலிகுத்தி கருப்பு சாமி
 புலிகுத்தி பெரியசாமி
 புலிகுத்தி சீரங்கன்

சொல்லிலக்கணம்
புலிகுத்தி - புலி தாக்கி
பட்டான் - இறந்துபட்டான் என்பதன் சுருக்கம்.

புலிகுத்தி நாணயம்

புலிகுத்தி நாணயத்தின் முன்புறம், ஒரு வீரன் காலை மடக்கிய நிலையில், தன்னை நோக்கி பாயும் புலியை எதிர்த்து சண்டை போட்டு, அதன் வயிற்றுக்குள் கத்தியை பாய்ச்சும் காட்சி உள்ளது. நாணயத்தின் பின்புறத்தில், நடுவில் ஒரு குத்துவாள், அதன் மேலும் கீழும், ’ராம ரா’ என, நாகரி வடிவில், எழுதப்பட்டு உள்ளது. வீரனின் வீரத்தை போற்றவோ, முன்பே இறந்து வழிபடும் தெய்வமாக மாறிய, ஒரு புலிகுத்தியின் நினைவாகவோ, இந்த நாணயத்தை, தஞ்சையை ஆண்ட மன்னர்கள், வெளியிட்டு இருக்கலாம் என அறிஞர்கள் கூறுகின்றனர்.

தமிழகத்தில் புலிகுத்தி பட்டான் நடுகற்கள்
 மதுரை மாவட்டம் செக்கானூரணி அருகே எஸ்.பெருமாள்பட்டியில் புலிகுத்திபட்டான் நடுகல் 
 ஈரோடு மாவட்டம், காஞ்சிக்கோவிலில் உள்ள, சீதேவி அம்மன் கோவில் பிரகாரத்தில், புலிகுத்தி கல் உள்ளது.
 ஈரோடு மாவட்டம் சத்தியமங்கலத்திற்கு அருகே  கொளத்தூர் கிராமத்தில் 15 ஆம் நூற்றாண்டை சேர்ந்த புலிக்குத்தி நடுகல் கண்டுபிடிக்கப்பட்டுள்ளது.
 வேலூர் மாவட்டம் ஜோலார்பேட்டை மலையமான் கோயில் அருகே புலிகுத்திகல் உள்ளது. 
 சேலம் மாவட்டம் அறுநூற்று மலை பகுதியில் புலிகுத்தி வீரன் நடுகற்கள் உள்ளன.
 சேலம் நகர் அம்மாப்பேட்டை சாலையில் புலிகுத்தி வீரன் நடுகல் உள்ளது.

புலிகுத்தி பெயர்
புலியுடன் மோதி உயிர்விடும் வீரனின் சந்ததியினர், புலிகுத்தி என்ற சிறப்பு பெயரை, தங்கள் பெயரின் முன் சேர்த்து உள்ளனர்

திரைத்துறையில்
2021 இல் எம். முத்தையா இயக்கத்தில் புலிகுத்தி பாண்டி என்ற திரைப்படம் வெளியானது. இத்திரைப்படத்தின் தலைப்பில் புலிகுத்தி பாண்டி என்று இருந்தாலும், உள்ளடகத்தில் புலியால் இறந்த வீரன் குறித்த கதை இடம்பெறவில்லை. மதுரை மாவட்டத்தில் புலிகுத்தி பாண்டி, புலிகுத்தி கருப்பு சாமி என புலிகுத்தி வீரர்களை சிறு தெய்வங்களாக வணங்கி தங்கள் குழந்தைகளுக்கு பெயரிடும் முறைக்கு சான்றாக இத்திரைப்பட பெயர் இடம்பெற்றது.

ஆதாரங்கள்

நடுகற்கள்
சிறீனிவாச ஆச்சார்யா

பண்டித சிறீனிவாச ஆச்சார்யா (Pandit Shrinivas Acharya)  ஓர் ஆர்மோனிய இசை மேதையாவார்.

ஆரம்ப வாழ்க்கை மற்றும் பயிற்சி 
கோபிநாத் ஆச்சார்யா  மற்றும் சைலசிறீ ஆச்சார்யா ஆகியோருக்கு 1967 ஆம் ஆண்டு ஏப்ரல் மாதம் 15 ஆம் தேதி சிறீனிவாசு பிறந்தார். சிறீனிவாசு  தனது ஆரம்பப் பயிற்சியை தனது தாயார் சைலசிறீ  ஆச்சார்யாவிடம் இருந்து கற்கத் தொடங்கினார். பின்னர்  பண்டிதர்  விசுவநாத் பெந்தார்க்கரிடம்  இசைப் பயிற்சியில் இருந்தார்,  இங்குதான் சிறீனிவாசு  தனி ஆர்மோனியப் பாடங்களை கற்றுக்கொண்டார்.  பின்னர் பத்து ஆண்டுகளுக்கும் மேலாக, இவர் பண்டிதர்  புருசோத்தம் வாவல்கரின்  சீடராக  இருந்தார்.  நாளடைவில் சிறீனிவாசு  தனது இரு குருக்களின் இசைப்பாணிகளையும் ஒருங்கிணைத்தார்.

இந்துசுதானிய பாரம்பரிய இசை (குறிப்பாக ராக இசை) பற்றிய அறிவும் திறமையும் மட்டும் இல்லாமல், ஆர்மோனியத்தில் இசைக்கும் தும்ரி எனப்படும் குரலிசை பாணியிலும் இவருக்கு நல்ல இசைஞானம் இருக்கிறது.

தொழில் 
பண்டிதர் சிஆர் வியாசு, பேகம் பர்வீன் சுல்தானா, விதுசி சோபா குர்து, உசுதாத் ரசீத் கான், பண்டிதர் பிரபாகர் கரேகர், பண்டிதர் அசய் போகங்கர், பண்டிதர்  கைவல்ய குமார் குரவ், விதுசி கௌசிகி சக்ரவர்த்தி, தேவகி பண்டிதர்,   பண்டிதர் சுகா வியாசு, பண்டிதர் வித்யாதர் வியாசு , பண்டிதர் ஓம்கர் குல்வாடி, பண்டிதர்  ரகுநந்தன் பன்சிகர், பண்டிதர்  ராம் தேசுபாண்டே, உசுதாத் ராசாமியா கான், சவானி செண்டே. ஆகியோருடன்  இணைந்து  சிறீனிவாசு இசைநிகச்சிகள் கொடுத்துள்ளார்.

பண்டிதர் முகுந்த்ராசு தியோ மற்றும் பண்டிதர்  மகேசு கானோல் போன்ற தபேலா வித்வான்களுடனும் இவர் வாசித்துள்ளார். பெரும்பாலும் இவர் பேகம் பர்வீன் சுல்தானாவுடன் ஆர்மோனியம் வாசிக்க செல்கிறார்.

டாக்டர் திலீப் கைடோண்டே (தபேலா கலைஞர் பண்டிதர் பாய் கைடோண்டேவின் மகன்) சிறீனிவாந்ச ஆச்சார்யாவின் குரு பந்து ஆவார்.

அகில இந்திய வானொலியின் சிறப்புப் பரிசு உட்பட பல ஆர்மோனியப் போட்டிகளில் சிறீனிவாசு முதல் பரிசு பெற்றுள்ளார். குனிதாசு சங்கீத சம்மேளா, புனேவில் சவாய் கந்தர்வ மகோத்சவ், குவாலியரில் தான்சென் சமரோகா, ஐடிசி சங்கீத சம்மேளனம், அகில இந்திய வானொலி சங்கீத சம்மேளா போன்ற இந்தியாவின் முக்கிய பாரம்பரிய இசை  நிகழ்வுகளில் இவர் பங்கேற்றுள்ளார். மொராக்கோவில் நடந்த உலக இசை விழா, துபாயில் துபாய் வணிகத் திருவிழா , இலண்டனில் நடந்த இந்திய இசை விழா மற்றும் உலகெங்கிலும் நடைபெற்ற  பல பாரம்பரிய இசை விழாக்களிலும் இவர் பங்கேற்றார்.

பண்டிதர்  சுகாசு வியாசு (குரல்) மற்றும் பண்டிதர் மகேசு கானோல் (தபேலா) ஆகியோருடன் இணைந்து 2017 ஆம் ஆண்டு சீனாவில் உள்ள சியாமெனில் நடந்த பிரிக்சு குரல் கச்சேரியில் சிறீனிவாசு  ஆர்மோனியம் வாசித்தார்.

சித்தேசு தக்கர் மற்றும் சித்தார்த் கார்வே ஆகியோர் சிறீனிவாச ஆச்சார்யாவின் சீடர்களாவர்.

தனிப்பட்ட வாழ்க்கை 
சங்கீதா ஆச்சார்யாவை சிறீனிவாச ஆச்சார்யா மணந்தார்.  பண்டிதர்  ரமேசு கானோலின் மகளாகவும் ஓர் இந்துசுதானி பாரம்பரிய பாடகர் ஆகவும் சங்கீதா அறியப்படுகிறார்.  பண்டிதர்  மகேசு கானோல் (பண்டிட் ரமேசு கானோலின் மகன் மற்றும் தபலா குரு பண்டிட் பாய் கைடோண்டேவின் மாணவர்) சிறீனிவாச  ஆச்சார்யாவின் மைத்துனர் ஆவார்.

மேற்கோள்கள் 

வாழும் நபர்கள்
1967 பிறப்புகள்
இந்துஸ்தானி இசைக்கருவிக் கலைஞர்கள்
மலைச்சாமி

மலைச்சாமி என்பது பின்வருவனவற்றைக் குறிக்கலாம்:

நபர்கள் 
 பெ. மலைச்சாமி (இறப்பு: 2018) - திராவிட முன்னேற்றக் கழக அரசியலர் ; மேலூர் சட்டமன்றத் தொகுதி உறுப்பினர் (1967-76)
 ம. மலைச்சாமி தேவர் (இறப்பு: 1986) - இந்திய தேசிய காங்கிரஸ் அரசியலர்;  பெரியகுளம் மக்களவைத் தொகுதி உறுப்பினர் (1962-67)
 க. மலைச்சாமி - முன்னாள் இந்திய ஆட்சிப் பணி அலுவலர்; அனைத்திந்திய அண்ணா திராவிட முன்னேற்றக் கழக அரசியலர் (1999-2014); இராமநாதபுரம் மக்களவைத் தொகுதி உறுப்பினர் (1999-2004); மாநிலங்களவை உறுப்பினர் (2004-10)
 அ. மலைச்சாமி (1954 - 1989) - தலித்தியச் செயல்பாட்டாளர்,  பாரதிய தலித் பேந்தர்ஸ் இயக்கத்தின்  தமிழ்நாடு மாநில அமைப்பாளர்,  வழக்கறிஞர்.

கோயில்கள்
சாயமலை மலைச்சாமி (எ) இராமர் கோயில், சாயமலை ஊராட்சி, தென்காசி மாவட்டம், தமிழ்நாடு.
நாராயண் ரானே

நாராயண் ரானே (Narayan Rane) (பிறப்பு: 10 ஏப்ரல் 1952), மகாராட்டிர மாநிலத்தைச் சேர்ந்த அரசியல்வாதியும்,  13வது மகாராஷ்டிரா முதலமைச்சரும், தற்பொது இந்திய அரசின் குறு, சிறு, நடுத்தர தொழில்கள் அமைச்சரும் ஆவார்.

இவர் முதலில் 1968 முதல் 2005 முடிய சிவசேனா கட்சியின் அரசியல்வாதியாக வளர்ந்து, பின்னர் 2005 முதல் 2017 முடிய இந்திய தேசிய காங்கிரசு கட்சியில் இணைந்தார். பின்னர் 2017-2019களில் மகாராஷ்டிரா சுவாபிமான் கட்சியை நிறுவினார். 2019இல் பாரதிய ஜனதா கட்சியில் இணைந்தார்.நரேந்திர மோதியின் இரண்டாம் அமைச்சரவையில்  7 சூலை 2021 முதல் குறு, சிறு, நடுத்தர தொழில்கள் அமைச்சராக உள்ளார்.

இதனையும் காண்க
 குறு, சிறு, நடுத்தர தொழில்கள் அமைச்சகம்

மேற்கோள்கள்

மராத்தியர்கள்
மகாராட்டிர மாநில முதலமைச்சர்கள்
மகாராட்டிர சட்டமன்ற உறுப்பினர்கள்
பாரதிய ஜனதா கட்சி அரசியல்வாதிகள்
இந்திய அமைச்சர்கள்
18ஆவது மக்களவை உறுப்பினர்கள்
குறு, சிறு, நடுத்தரத் தொழில்கள் அமைச்சகம்

குறு, சிறு மற்றும் நடுத்தரத் தொழில்கள் அமைச்சகம் என்பது இந்திய அரசின் அமைச்சகம் ஆகும். இது இந்தியாவில் உள்ள குறு, சிறு மற்றும் நடுத்தர நிறுவனங்கள் தொடர்பான விதிகள், ஒழுங்குமுறைகள் மற்றும் சட்டங்களை உருவாக்குதல் மற்றும் நிர்வகிப்பதற்கான உச்ச நிர்வாக அமைப்பாகும். குறு, சிறு மற்றும் நடுத்தர தொழில் துறை அமைச்சர் நாராயண் ரானே ஆவார்.

வரலாறு
சிறுதொழில் மற்றும் வேளாண் மற்றும் கிராமப்புற தொழில்கள் அமைச்சகம் அக்டோபர் 1999இல் உருவாக்கப்பட்டது. செப்டம்பர் 2001இல் இந்த அமைச்சகம் சிறுதொழில் அமைச்சகம் மற்றும் வேளாண் மற்றும் கிராமப்புற தொழில் அமைச்சகம் என இரண்டாகப் பிரிக்கப்பட்டது. 9 மே 2007 அன்று குறு, சிறு மற்றும் நடுத்தர தொழில்கள் அமைச்சகம் நிறுவப்பட்டது.

வழங்கும் சேவைகள் 
 குறு, சிறு மற்றும் நடுத்தரத் தொழில் முனைவோர் மேம்பாட்டுக்கான கருவிகள், பயிற்சிக்கான வசதிகள் வழங்குதல்
 திட்டம் மற்றும் தயாரிப்பு விவரங்களை தயாரித்தல்
 தொழில்நுட்ப மற்றும் நிர்வாக ஆலோசனை வழங்குதல்
 ஏற்றுமதிக்கான உதவி செய்தல்
 மாசு மற்றும் ஆற்றல் தணிக்கை
இது பொருளாதார தகவல் சேவைகள், மேம்பாட்டிற்கான கொள்கை உருவாக்கத்தில் அரசுக்கு ஆலோசனை வழங்குகிறது. கள அலுவலகங்கள் மத்திய மற்றும் மாநில அரசுகளுக்கு இடையே பயனுள்ள இணைப்புகளாகவும் செயல்படுகின்றது.

தொடர்புடைய அமைப்புகள்
 MSME-எம் எஸ் எம் இ தொழில்நுட்ப மையம், பட்டி சோலான் 
 மத்தியா கருவிகள் நிறுவனம் லூதியானா
 மத்திய கருவி விரிவாக்க மையம், நிலோக்கேரி
 இந்தோ-டானிஷ் கருவிகள் மையம், ஜாம்செட்பூர் 
 ஒருங்கிணைந்த பயிற்சி மையம், நிலோக்கேரி

பணிகள்
இது மாநில அரசின் நிதியுதவியுடன் கைவினைஞர்கள் மற்றும் தொழிலாளர்களுக்கு தொழில்நுட்ப பயிற்சி அளிக்கிறது. இது பல்வேறு வளர்ச்சி நிறுவனங்களில் ஈடுபட்டுள்ள விரிவாக்க அலுவலர்களுக்கு பயிற்சி அளிக்கவும் ஏற்பாடு செய்கிறது. இது பட்டம்/பட்டயப் பொறியாளர்களுக்கான கோடைகால பயிற்சி திட்டங்களை வழங்குகிறது.

மைய அமைப்புகள்
 காதி மற்றும் கிராமத் தொழில்கள் ஆணையம்   
 அமைப்புசாரா தொழில்முனைவோர் தேசிய ஆணையம் 
 தேசிய சிறு தொழில்கள் நிறுவனம் 
 தேசிய தலைமைத்துவப் பள்ளி 
 குறு, சிறு மற்றும் நடுத்தர தொழில் நிறுவனங்களின் தேசிய நிறுவனம்
 தேசிய தொழில்முனைவோர் & சிறு வணிகர்கள் மேம்பாட்டு நிறுவனம்

முன்னெடுப்புகள்

பிரதம அமைச்சர் வேலைவாய்ப்பு உருவாக்கல் திட்டம்
2008-09ஆம் ஆண்டில் குறு, சிறு நிறுவனங்களை நிறுவுவதன் மூலம் நாட்டில் சுய வேலைவாய்ப்பை மேம்படுத்துவதற்கான திட்டமாக தொடங்கப்பட்டது. இது கடனுடன் இணைக்கப்பட்ட மானியத் திட்டமாகும். இதில் உற்பத்தித் துறைக்கு 25 இலட்சம் மற்றும் சேவைத் துறைக்கு 1000 இலட்சம் வரை  தகுதியான பயனாளிகளுக்கு கடன்கள் வழங்கப்படும். இதற்காக 35% வரை மானியம் வழங்கப்படுகிறது.

காதி மற்றும் கிராமத் தொழில்கள் ஆணையம் மூலம் தேசிய அளவில் ஊரகப் பகுதிகளில் உள்ள தனி நபர்கள், பதிவு செய்யப்பட்டச் சங்கங்கள் மற்றும் தொண்டு நிறுவங்களுக்கு உற்பத்தித் தொழில் செய்ய கடனுடன் கூடிய மானியத் தொகை வழங்கப்படுகிறது.

இதனையும் காண்க
 இந்திய அரசு அமைச்சகங்களின் பட்டியல்

மேற்கோள்கள்

இந்திய அமைச்சகம்
பாரதி (தமிழ் நடிகை)

பாரதி என்பவர் தமிழ் திரையுலக நடிகை ஆவார். இவர் தமிழ் மற்றும் மலையாளத் திரைப்படங்களில் நடித்துள்ளார். இவர் ஜெயா தொலைக்காட்சி, சன் தொலைக்காட்சி தொடர்களிலும் நடித்துள்ளார்.

இவர் 2007 இல் பத்மாமகன் இயக்கத்தில் அம்முவாகிய நான் திரைப்படத்தில் நடித்தமைக்காக அறியப்படுகிறார்.

திரைப்படவியல்
 திரைப்படம்
குறிப்பில் மற்ற மொழி படங்கள் குறிப்பிடப்பட்டுள்ளது.

 தொலைக்காட்சி
ருத்ரம் (ஜெயா தொலைக்காட்சி)
அதே கண்கள் (ஜெயா தொலைக்காட்சி)
 கல்யாணி (சூர்யா தொலைக்காட்சி)
சொந்த பந்தம் (சன் தொலைக்காட்சி)

ஆதாரங்கள்

வெளி இணைப்புகள்

வாழும் நபர்கள்
தமிழ்த் திரைப்பட நடிகைகள்
தமிழ்நாட்டு நடிகைகள்
தூத்துக்குடி மாவட்ட நபர்கள்
மலையாளத் திரைப்பட நடிகைகள்
தமிழ்த் தொலைக்காட்சி நடிகைகள்
இந்திய தொலைக்காட்சி நடிகைகள்
1951 பிறப்புகள்
மலேசிய திறன் மேம்பாட்டு துறை

மலேசிய திறன் மேம்பாட்டு துறை (மலாய்: Jabatan Pembangunan Kemahiran Malaysia (JPK); ஆங்கிலம்: Department of Skills Development Malaysia) (DSD); என்பது மலேசிய மனிதவள அமைச்சின் (Ministry of Human Resources Malaysia) கீழ் செயல்படும் மலேசிய அரசாங்கத்தின் ஓர் அரசு நிறுவனமாகும்.

மலேசிய குடிமக்களுக்கான பயிற்சி திறன்களை ஒருங்கிணைப்பதற்கும்; பயிற்சி திறன்களை ஒரே இலக்கில் கட்டுப்படுத்துவதற்கும் (Co-ordination and Control of Training Skills for Malaysian Citizens); வேலை நிபுணத்துவம் மற்றும் திறமைகளை மதிப்பிடுவதற்கான தரநிலைகளை ஆராய்ந்து உருவாக்குவதற்கும் (Researches and Develops Standards to Evaluate Job Expertise and Competency); 1989 மே 2-ஆம் தேதி மலேசிய திறன் மேம்பாட்டு துறை தோற்றுவிக்கப்பட்டது.

பொது

திறன் மேம்பாட்டுத் துறை (Department of Skills Development), முன்பு தேசிய தொழிற்பயிற்சி மன்றம் (மலாய்: Majlis Latihan Vokasional Kebangsaan (MLVK); ஆங்கிலம்: National Vocational Training Council) என அழைக்கப்பட்டது; இது மனிதவள அமைச்சின் கீழ் உள்ள ஒரு துறையாகும்.

1989 மே 2-இல் நிறுவப்பட்ட தேசிய பயிற்சி மற்றும் சான்றிதழ் கைவினை வாரியத்தை (மலாய்: Lembaga Latihan Perindustrian dan Persijilan Ketukangan Kebangsaan (LLPPKK); ஆங்கிலம்: National Training and Certification Craft Board) மறுசீரமைப்பு செய்ததன் மூலம் திறன் மேம்பாட்டுத் துறை உருவானது.

1971-ஆம் ஆண்டு தேசிய திறன் மேம்பாட்டுச் சட்டம் 2006 (சட்டம் 652); 2006 செப்டம்பர் 1-ஆம் தேதி நடைமுறைக்கு வந்த பிறகு Majlis Latihan Vokasional Kebangsaan (MLVK) என்ற பெயர் Jabatan Pembangunan Kemahiran Malaysia (JPK) என பெயர் மாற்றம் செய்யப்பட்டது.

அமைப்பு
இந்தத் திறன் மேம்பாட்டுத் துறைக்கு தலைமை இயக்குநர் ஒருவர் தலைமை தாங்குகிறார்; துணை தலைமை இயக்குநர் ஒருவர்; மற்றும் சட்ட ஆலோசகர் ஒருவர் உதவி செய்கிறார்கள்.

திறன் மேம்பாட்டுத் துறையின் செயல்பாடுகள் மேலும் 14 நிறுவனங்களுக்கும் வழங்கப்பட்டு உள்ளன. ஒவ்வொரு நிறுவனமும் ஓர் இயக்குனரால் வழிநடத்தப்படுகிறது.

அங்கீகரிக்கப்பட்ட மையங்கள்

திறன் மேம்பாட்டுத் துறையினால் அங்கீகரிக்கப்பட்ட மையங்களில் படிப்பை முடிக்கும் பயிற்சியாளர்களுக்கு மலேசிய திறன்கள் சான்றிதழ்கள் வழங்கப் படுகின்றன. அங்கீகாரம் பெற்ற மையங்கள் பின்வருமாறு பிரிக்கப்பட்டு உள்ளன:

 அங்கீகரிக்கப்பட்ட பொது மையங்கள்
 (Public Approved Centres)
 அங்கீகரிக்கப்பட்ட தனியார் மையங்கள்
 (Private Approved Centres)
 அங்கீகரிக்கப்பட்ட தொழில்துறை மையங்கள்
 (Industrial Approved Centres)
 அங்கீகரிக்கப்பட்ட சங்க மையங்கள்
 (Association Approved Centres)
 அங்கீகரிக்கப்பட்ட தேசிய இரட்டைப் பயிற்சி (NDT) மையங்கள்
 (National Dual Training Approved Centres) (NDT)

மேற்கோள்கள்

வெளி இணைப்புகள்
 The official website of the Department of Skills Development Malaysia

மலேசிய அரசு‎
மலேசிய அமைப்புகள்
மலேசிய நிறுவனங்கள்
கமலா குமாரி

கமலா குமாரி (Kamla Kumari) என்பவர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். பீகார் மாநிலத்தினைச் சேர்ந்த கமலா குமாரி, இந்தியத் தேசிய காங்கிரசின் உறுப்பினர் ஆவார். இவர் இந்திய நாடாளுமன்ற பொதுத்தேர்தலில் பீகாரின் பலாமூ மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு 1967, 1971, 1980 மற்றும் 1984 ஆகிய ஆண்டுகளில் நடைபெற்ற தேர்தல்களில் போட்டியிட்டு நாடாளுமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
8வது மக்களவை உறுப்பினர்கள்
7வது மக்களவை உறுப்பினர்கள்
5வது மக்களவை உறுப்பினர்கள்
1937 பிறப்புகள்
4வது மக்களவை உறுப்பினர்கள்
பீகாரைச் சேர்ந்த இந்திய தேசிய காங்கிரஸ் அரசியல்வாதிகள்
சுசீலா லட்சுமண் பங்காரு

சுசீலா லட்சுமண் பங்காரு (Susheela Laxman Bangaru)(14 மார்ச் 1948 - 3 மார்ச் 2018) என்பவர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். இவர் 2004 முதல் 2009 வரை மக்களவை உறுப்பினராக இருந்தார். இவர் பாரதிய ஜனதா கட்சியின் வேட்பாளராக இராசத்தானில் உள்ள ஜலோர் தொகுதியிலிருந்து தேர்ந்தெடுக்கப்பட்டார். இவர் அரசியல்வாதி பங்காரு லட்சுமணின் மனைவியாவார்.

மேற்கோள்கள்

வெளி இணைப்புகள் 

 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலா

21-ஆம் நூற்றாண்டு இந்திய அரசியல்வாதிகள்
சிரோஹி மாவட்டம்
2018 இறப்புகள்
1948 பிறப்புகள்
14வது மக்களவை உறுப்பினர்கள்
வெள்ளங்குமரன்

வெள்ளங்குமரன் (Vellan Kumaran) என்பவர் முதலாம் பராந்தக சோழன் ஆட்சிக் காலத்தில் இளவரசன் இராஜாதித்தர் கீழ் பெரும்படை நாயகராக (படைத்தலைவர்) இருந்தவராவார். இவர் சேரநாட்டின் இராசசேகரன் என்பவரின் மகனாக கேரளத்தின் திருநந்திக்கரைப் புதூரில் பிறந்தவர்.   

பராந்தகன் தன் பேரரசைக் தன் வட எதிரிகளிடமிருந்து காக்க முன் ஏற்பாடுகள் செய்திருந்தார். அதன்படி நடுநாட்டின் ஒரு பகுதியான  திருமுனைப்பாடி நாட்டில் திருநாவலூரை அடுத்த ‘கிராமம்’ என்னும் இடத்தில் பராந்தகனின் முதல் மகனான இராசாதித்தன் பெரும் படையுடன் இருந்து வந்தார். அப்படைக்கு வெள்ளங்குமரன் தலைமை பூண்டவனாக இருந்தார்.  

கி.பி. 949 இல்  இராஜாதித்தர் தலைமையிலான முதலாம் பராந்தக சோழனின் சோழர் படையும் இராட்டிரகூட மன்னன் கன்னர தேவனின் தலைமையிலான இராட்டிரகூட படையும் தக்கோலப் போரில் மோதின. அப்போரில் என்ன காரணத்தினாலோ வெள்ளங்குமரன் கலந்துகொள்ள இயலாத நிலை ஏற்பட்டது. அப்போரில் கங்க மன்னன் இரண்டாம் பூதுகனின் (கன்னரதேவனின் மைத்துனன்) அம்பினால் சோழ இளவரசர் இராஜாதித்தர் கொல்லப்பட்டார். உரிய நேரத்தில் இளவரசருடன் இருக்கமுடியாத நிலை ஏற்பட்டதை எண்ணி  வெள்ளங்குமரன் மனம் வருந்தினார். இதன் பிறகு தன் பதவியை விட்டு விலகி உலக பற்றுகளை விடுத்து கங்கையை நோக்கி பயணம் மேற்கொண்டு புனித நீராடினார். பல தலங்களை தரிசித்து, ஒற்றியூர் வந்து சேர்ந்தார். ஒற்றியூரில் உள்ள நிரஞ்சன குருவின் குகையில் தங்கி இருந்தபோது ஞானப் பெற்றார். பின்னர் அக்குகையை நிர்வகிக்கும் நிலையை அடைந்தார். சதுரானன் என்ற பெயர் பூண்டு ஒற்றியூர் மடத்தின் தலைவராகவும் ஆனார்.

திருப்பணிகள் 
தளபதியாக இருந்த வெள்ளங்குமரன் கி.பி.943-இல் பெண்ணையாற்றங்கரையில் உள்ள திருநாவலூரில் இருந்த ஆற்றுத்தளி என்னும் சிவன் கோயிலை கற்றளியாக்கி அதற்கு வேண்டிய நிவந்தங்களையும் அளித்தார். இதை அங்கு உள்ள சிவலோகநாதசாமி கோயிலில் உள்ள இவனது இரண்டு கல்வெட்டுகள் தெரிவிக்கின்றன.    

சதுரானன் என்ற பெயரில் துறவு பூண்ட பிறகு ஒற்றியூர் ஆதிபுரீசுவர் கோயிலில்   தன் பிறந்த அவிட்ட நட்சத்திரத்தின்போது கோயில் இறைவனுக்கு சிறப்பு வழிபாடு நடத்துவதற்காக நரசிங்கமங்கலம் அவையினரிடம்  100 பொன் அளித்ததார் என்பதை கி.பி. 959 ஆம் ஆண்டய இவரது கல்வெட்டு தெரிவிக்கிறது.

குறிப்புகள் 

சோழ தளபதிகள்
கேரள வரலாறு
இராணி ஓஜா

இராணி ஓஜா (Queen Oja)(பிறப்பு 27 நவம்பர் 1950) என்பவர் இந்திய அரசியல்வாதியும் தொழிலதிபரும் ஆவார். அசாம் மாநிலம் குவகாத்தியினைச் சேர்ந்த ஓஜா பாரதிய ஜனதா கட்சியின் உறுப்பினர் ஆவார். இவர் பாரதிய ஜனதா கட்சியின் வேட்பாளராக 2019ஆம் ஆண்டு நடைபெற்ற இந்தியப் பொதுத் தேர்தலில் குவகாத்தி மக்களவைத் தொகுதியில் போட்டியிட்டு வெற்றி பெற்று மக்களவை உறுப்பினராக பணியாற்றி வருகிறார். ஓஜா 1996 முதல் 1997 வரை குவகாத்தி மாநகராட்சி தந்தையாகவும் பணியாற்றினார்.

மேற்கோள்கள்

வெளி இணைப்புகள் 
 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

17வது மக்களவை உறுப்பினர்கள்
இருபதாம் நூற்றாண்டு இந்திய அரசியல்வாதிகள்
வாழும் நபர்கள்
1950 பிறப்புகள்
சாவித்ரி தாக்கூர்

சாவித்ரி தாக்கூர் (Savitri Thakur) என்பவர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். தாக்கூர் பாரதிய ஜனதா கட்சியை சேர்ந்தவர். இவர் 2014ஆம் ஆண்டு நடைபெற்ற இந்திய மக்களவைப் பொதுத்தேர்தலில் மத்தியப் பிரதேசத்தின் தார் மக்களவைத் தொகுதியில் பாஜக சார்பில் போட்டியிட்டு வெற்றி பெற்றார்.
இவர் 2024ஆம் ஆண்டு நடைபெற்ற இந்தியப் பொதுத் தேர்தலில் மீண்டும் தார் மக்களவைத் தொகுதியில் போட்டியிட்டு மக்களவை உறுப்பினராகத் தேர்ந்தெடுக்கப்பட்டுள்ளார்.

மேற்கோள்கள் 

1978 பிறப்புகள்
21-ஆம் நூற்றாண்டு இந்திய அரசியல்வாதிகள்
16வது மக்களவை உறுப்பினர்கள்
வாழும் நபர்கள்
18ஆவது மக்களவை உறுப்பினர்கள்
மலேசிய சாலை போக்குவரத்து துறை

மலேசிய சாலை போக்குவரத்து துறை (மலாய்: Jabatan Pengangkutan Jalan Malaysia (JPJ); ஆங்கிலம்: Road Transport Department Malaysia); என்பது மலேசிய போக்குவரத்து அமைச்சின் (Malaysian Ministry of Transport) கீழ் செயல்படும் மலேசிய அரசாங்கத்தின் ஓர் அரசு நிறுவனமாகும். 

மலேசியாவில் உள்ள அனைத்து வாகன ஓட்டுநர்களுக்கும் வாகனம் செலுத்துவதற்கான உரிமம் (Licensing of Drivers) வழங்குவது; மற்றும் அனைத்து மோட்டார் வாகனங்கள் மற்றும் கனரக வாகனங்களுக்கான உரிமம் (Licensing of Motor Vehicles and Trailers in Malaysia) வழங்குவது; போன்ற பொறுப்புகளை மேற்கொண்டு வருகிறது. 

அத்துடன் மலேசியாவில் உள்ள அனைத்து வாகனங்களுக்கும் போக்குவரத்துப் பதிவெண்களை (Malaysian Number Plates) வழங்குவதும் இந்தத் துறையின் பொறுப்பாகும்.

பொது

சாலை போக்குவரத்து சட்டத்தின்படி (Road Transport Act) சட்டவிதிகளை அமலாக்கம் செய்வது; மற்றும் ஒழுங்குமுறை கடமைகளை (Enforcement and Regulatory Duties) நிறைவேற்றுவது; போன்ற முக்கியமான செயல்பாடுகள், மலேசிய சாலை போக்குவரத்து துறையின் கீழ் உள்ளன.

வரலாறு

1937-ஆம் ஆண்டு போக்குவரத்துச் சட்டம் 1937-இன் கீழ் (Traffic Enactment 1937) மலாயா கூட்டமைப்பு மாநிலங்களில் மலேசிய சாலை போக்குவரத்து துறை நிறுவப்பட்டது. அப்போது பிரித்தானிய இராணுவச் சட்டம் அமலில் இருந்தது. 

அந்த நேரத்தில் பிரித்தானிய மலாயா (British Malaya) நிர்வாகம் பொது நிறுவனங்களைக் கட்டுப் படுத்தவும் உரிமம் வழங்கவும்; சாலைப் போக்குவரத்து வாரியம் (Road Transport Authority) எனும் ஓர் வாரியத்தைத் தோற்றுவித்தது.

போக்குவரத்து சட்டங்கள்

ஏப்ரல் 1946-இல் மலாயா ஒன்றியம் (Federation of Malaya) நிறுவப்பட்டது. அதன் பின்னர் சாலைப் போக்குவரத்து வாரியத்தின் அதிகாரம்; மலாயா முழுவதும் உள்ளடக்கிய மோட்டார் வாகனங்களின் பதிவாளர் மற்றும் சோதனையாளர் அலுவலகத்தால் (Office of the Registrar and Inspection of Motor Vehicles) கையகப் படுத்தப்பட்டது.

சாலைப் போக்குவரத்து சட்டம் 1953

போக்குவரத்துச் சட்டம் 1937-க்குப் பதிலாக, 1953-ஆம் ஆண்டில் சாலைப் போக்குவரத்து சட்டம் 1953 (Road Traffic Ordinance 1953) என்ற ஒரு புதிய சாலைச் சட்டம் இயற்றப்பட்டது. சட்டத்தின் முக்கியத்துவத்தைக் கருத்தில் கொண்டு, வணிக வாகனங்களுக்கு என ஓர் அமலாக்கப் பிரிவு (Enforcement Division) உருவாக்கப்பட்டது.

சாலைப் போக்குவரத்து சட்டம் 1987

ஏப்ரல் 1, 1946-இல், சாலைப் போக்குவரத்துத் துறை (Jabatan Pengangkutan Jalan) நிறுவப்பட்டது. இத்துறை நிறுவப் பட்டதன் தொடர்பாக, 1958-ஆம் ஆண்டு சாலைப் போக்குவரத்து சட்டம் (Road Traffic Ordinance of 1958); 1987-ஆம் ஆண்டு சாலைப் போக்குவரத்து சட்டம் (Road Transport Act of 1987); போன்ற சாலைப் போக்குவரத்துச் சட்டங்கள் இயற்றப்பட்டன.

மேற்கோள்கள் 

 Kurikulum Pendidikan Pemanduan (KPP), Panduan Pembelajaran - textbook by Malaysian Road Transport Department (JPJ)

மேலும் காண்க

 மலேசிய ஓட்டுநர் உரிமம் (Driving licence in Malaysia)
 மலேசிய போக்குவரத்து பதிவெண்கள் (Vehicle registration plates of Malaysia)
 புசுபாகோம் (Puspakom)
 மலேசிய சாலை அடையாளங்கள் (Road signs in Malaysia)

வெளி இணைப்புகள்
 
 JPJ unofficial website
 

மலேசிய அரசு‎ 
மலேசிய அமைப்புகள்
மலேசிய நிறுவனங்கள்
மலேசியாவில் போக்குவரத்து
மலேசியாவில் பேருந்து போக்குவரத்து